Placuit atque convenit inter domnum Adonem episcopum et Johannem prepositum et ceteros fratres, inprimis ab alia parte Gondran, ut terras inter se commutare deberent; inprimis donat Gondran campos duos, qui sunt siti in villa Verriaco, in Castanedo vocatos; terminat a mane terra Gilbert, a medio die Sancti Mammertis, a sero Sancti Vincentii, a circio via publica. Alius campus in Doloria vocatus terminat a mane terra Dominico, a medio die terra Sancte Marie Belmoltesia, a sero ad ipsum Gondran, a cercio terra Engelart cum heres. Infra istas terminationes, primus campus habet in longo perticas XXV et in lato perticas III et pedes VIII; alius campus habet in longo perticas LVI et in lato perticas III et dimidiam. Similiter donat Ado ad partes Gondrani in ipso pago et in ipsa villa campum, terminat a mane ad ipsum Gondran, a medio die via publica, a sero terra Adalbert, a cercio terra Rotrudis cum heres; habet in longo perticas XVIII et in lato perticas XV. Infra istas terminationes unusquisque quid accepit habeat; si quis contradixerit auri libram componat. S. Gondran. S. Constabuli. S. Bernoart. S. Ramfredi. S. Gisembert.